**דניאל אנדרו שרמן** (באנגלית: **Daniel Andrew Sharman**; נולד ב-25 באפריל 1986) הוא שחקן קולנוע, טלוויזיה ותיאטרון אנגלי ממוצא יהודי, אשר התפרסם בשל תפקידו בתור אייזק לייהי בסדרה "זאב צעיר" ברשת MTV, בתור טרוי אוטו בעונה השלישית של הסדרה "אימת המתים המהלכים" ברשת AMC, בתור לורנצו דה מדיצ'י בסדרה ההיסטורית האיטלקית "מדיצ'י" ובשל הופעת בתור הנזיר הבוכה / לנסלוט בסדרת הפנטזיה "מכשפת" בנטפליקס.

ביוגרפיה
--------

שרמן נולד ברובע האקני, לונדון שבאנגליה. 

שרמן התחיל לשחק בגיל תשע כשנבחן לקבוצת התיאטרון הלהקה השייקספירית המלכותית והתקבל מבין מאות ילדים אחרים. כילד, שיחק שרמן בין היתר במחזות "*The Park*", ‏"הנרי השישי" ו"מקבת'". שרמן למד בבית הספר מיל היל וגם בבית הספר לחינוך ואמנויות, שניהם בלונדון. במהלך שנות לימודיו, שיחק במחזה "Kvetch" שעלה באדינבורו פרינג' פסטיבל. הוא גם שיחק במחזה "*The Winslow Boy*" ב-2002 בגיל 16.

במשך שלוש שנים, מ-2004 עד 2007, למד שרמן בהאקדמיה למוזיקה ולאמנויות הדרמה של לונדון, שם סיים תואר ראשון במשחק וסיים בהצטיינות. אחר מכן, הופיע בהפקות תיאטרון רבות בלונדון ובאירופה.

קריירה
------

לאחר מספר תפקידי אורח בסדרות טלוויזיה הוא המשיך בקריירת המשחק שלו ושיחק לראשונה בסרט הקולנוע "הימים האחרונים של אדגר הרדינג" ב-2011, בהמשך אותה השנה המשיך להופיע בסרט הפנטזיה של טרסם סינג "בני אלמוות" לצדם של לוק אוונס ומיקי רורק. בסרט הוא גילם את אל המלחמה היווני ארס, תפקידו בסרט התקבל היטב על ידי הקהל והמבקרים. 

בשנת 2012, הצטרף שרמן לעונה השנייה של סדרת הדרמה העל-טבעית "זאב צעיר" ברשת MTV,שם גילם את התפקיד של איש הזאב אייזק לייהי. במרץ 2014, לאחר סיום העונה השלישית, הוכרז כי שרמן יעזוב את הסדרה בטענה שהוא רוצה לחקור הזדמנויות אחרות. גם בשנת 2014 לוהק לעונה השנייה של סדרת הטלוויזיה "המקוריים", בתפקיד של קול מייקלסון, תפקיד אליו לא שב לעונה שאחריה. 

בשנת 2017 שיחק בתפקיד ראשי בעונה השלישית של הסדרה הפוסט-אפוקליפטית "אימת המתים המהלכים" של רשת AMC, בתפקיד טרוי אוטו, בנו הצעיר של ג'רמיה ואחיו החורג של ג'ק. 

בשנת 2020 שיחק בסדרה "מכשפת" מבית נטפליקס בתפקיד סר לנסלוט דו לאק.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2011 | *The Last Days of Edgar Harding* | הארי |  |
| בני אלמוות | ארס |  |
| 2012 | האספן 2 | באסיל |  |
| 2016 | *Albion: The Enchanted Stallion* | ליר |  |
| 2017 | *Simularity* | 

---

 | מפיק |
| TBA | *Good Morning It's the Cops* | מייקל |  |
| *Every Man for Himself* | נהג |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2003 | השופט ג'ון דיד | אנדי דובס | פרק: "Judicial Review" |
| 2007 | *Starting Over* | אלכסנדר | סרט טלוויזיה של ZDF |
| 2009 | לואיס | ריצ'רד סקוט | פרק: "The Quality of Mercy" |
| 2011 | *The Nine Lives of Chloe King* | זאין | 2 פרקים |
| 2012 - 2014 | זאב צעיר | אייזק לייהי | תפקיד חוזר (עונות 3-2); 31 פרקים |
| 2013 | כשהלב קורא | אדוארד מונטקלייר | סרט טלוויזיה של הולמרק |
| 2014 - 2015 | המקוריים | קול מייקלסון | 12 פרקים |
| 2017 | רחוב מרסי | לורד אדוארד | 2 פרקים |
| אימת המתים המהלכים | טרוי אוטו | תפקיד ראשי (עונה 3); 16 פרקים |
| 2018 - 2019 | מדיצ'י | לורנצו דה מדיצ'י | תפקיד ראשי (עונות 3-2); 16 פרקים |
| 2020 | מכשפת | הנזיר הבוכה / לנסלוט | תפקיד ראשי; 10 פרקים |
| TBA | *A Town Called Malice* |  | סדרת טלוויזיה עתידית של Sky One |

קישורים חיצוניים
----------------

ויקישיתוף מדיה וקבצים בנושא **דניאל שרמן** בוויקישיתוף
* דניאל שרמן, ברשת החברתית אקס (טוויטר)
* דניאל שרמן, במסד הנתונים הקולנועיים IMDb (באנגלית)
* דניאל שרמן, באתר AllMovie (באנגלית)
* דניאל שרמן, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012384784205171
* BnF: cb17887883k (data)
* ISNI: 0000 0001 3382 0476
* LCCN: no2013035762
* SUDOC: 235521922
* VIAF: 298772525
* WorldCat: lccn-no2013035762

 |